
Περί κυρώσεως τακτικών ετησίων πινάκων .(1976 — 1977) 

καταρτισθέντων ύπό τοΰ Άνώτέρου Συμβουλίου Χωρο¬ 
φυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ οψει τάς διατάξεις : 

1. Των άρθρων 11, 15 καί 28 τοϋ Ν.Δ. 175/1973 «περί 
'Γπουργικοϋ Συμβουλίου καί ' Υπουργείων», ώς ισχύει σή¬ 
μερον. 

2. Των άρθρων 32, 34, 39, 40, 41 καί 52 τοΰ Ν.Δ. 139/ 
1969 «περί ιεραρχίας, προαγωγών, άποστρατείας καί μετα¬ 
θέσεων τών μονίμων Αξιωματικών τών Σωμάτων Χωρο¬ 
φυλακής, Αστυνομίας Πόλεων, Λιμενικού καί Πυροσβε¬ 
στικού». 

3. Τών άρθρων 4, 5 καί 12 παρ. 1 τοϋ Ν. 295/1976 «περί 
τροποποιήσει»; καί συμπληρώσεων διατάξεων τινων τών 
οργανικών νόμων Υπηρεσιών τοΰ ' Υπουργείου Δημοσίας 
Τάξενος», προτάσει τοΰ 'Ημετέρου έπί τής Δημοσίας Τά- 
ξεως 'Υπουργοΰ, άπεφασίσαμεν καί διατάσσομεν : 

Κυροΰμεν τούς ύπο τοΰ Άνώτέρου Συμβουλίου Χωρο¬ 
φυλακής καταρτισθέντας βάσει τοΰ ύπ’ άριθ. 11/21.4.1976 
Πρακτικού του, τακτικούς έτησίους πίνακας (1976 — 1977 ) : 

1. Πίνακα Α' Συνταγματαρχών, κριθέντων προακτέων 
κατ’ εκλογήν. 

2. Πίνακα Β' Συνταγματαρχών, κριθέντων προακτέων 
κατ’ αρχαιότητα (Πίναξ Β' 35ετίας). 

3. Πίνακα Β' Συνταγματαρχών, κριθέντων παραμενόντων 
έν τώ αύτώ βαθμώ καί 


4, Πίνακα Συνταγματαρχών (Γενικών Αρχιάτρων), 
κριθέντων άποστρατευτέων. 

Εις τον αύτον έπί τής Δημοσίας Τάξεως ' Υπουργόν, άνα- 
τιθεμεν την δημοσίευσιν καί έκτέλεσιν τοΰ παρόντος Δια¬ 
τάγματος. ’ 

Έν Άθήναις τή 30 Απριλίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ Τ ΑΞΕΩΣ 

ΓΕΩΡΓΙΟΣ ΧΤΑΜΑΤΗΧ 


ΑΠΟΦΑΣΕΙΣ 


Αριθμός Άποφάσεως 183 


( 2 ) 


Περί άναθεωρήσεως τής συμβάσεως άναθέσεως έκπονήσεως 

τής στατικής μελέτης τοΰ Δικαστικού Μεγάρου Αθηνών. 

(Απόσπασμα περιληπτικών πρακτικών τής 27ης Συνεδοιά- 
σεως τής 13ης Απριλίου 1976). 

ΟΙΚΟΝΟΜΙΚΗ ΕΠΙΤΡΟΠΗ 

'Η Οικονομική Επιτροπή λαβοϋσα ύπ’ όψιν : 

1. Τάς διατάξεις τοΰ άρθρου 44 τοΰ Ν.Δ. 175/1973 «περί 
Υπουργικού Συμβουλίου καί ' Γπουργείων», ώς τοϋτο έτοο- 
ποποιήΟη καί συνεπληριόθη μεταγενεστέρους. 

2. Την ύπ’ άριθ. 127/18.7.1975 ΙΙ.Υ.Σ. «περί συστάσεως 
Οικονομικής Επιτροπής έξ Υπουργών». 

3. Τάς διατάξεις τοΰ Νόμου 207/1975 «περί άναθεουρή- 
σεο;ς ή άνακλήσεως έγκριτικών πράξεων καί άναθεωρήσειυς 
ή λύσεως συμβάσεων -τής δικτατορικής περιόδου, πέραν τών 
ύπο τοΰ Νόμου 141/1975 ποοβλεπομένων». 

4. Την ύπ’ άριθ. 84 άπόφαα.ν τής Οικονομικής Επιτρο¬ 
πής, ληφθεΐσαν κατά την Ι.3ην Συνεδρίασιν τής 22ας Δεκεμ¬ 
βρίου 1975, κατόπιν τής ύπ’ άριθ. Ε.Π.1029/8.12.1975 
εΐσηγήσεως τοΰ έπί τής Δικαιοσύνης 'Υπουργοΰ, δι’ ής 
ένεκρίθη όπως τηρηθή ή ύπο τών διατάξεων τοΰ Νόμου 
297/1975 προβλεπομένη διαδικασία, διά την άναθεώρησιν 
τών άρθρων 9 καί 10 τής συναφθείσης, κατά την δικτατορι- 
κήν περίοδον, ήτοι την 22.4.1972 συμβάσεως έκπονήσεως 
τής στατικής μελέτης τοΰ Δικαστικού Μεγάρου Αθηνών, 
μεταξύ τοΰ Ταμείου Χρηματοδοτήσει»; Δικαστικών Κτι¬ 
ρίων, Νομικοΰ Προσώπου Δημοσίου Δικαίου, άρμοδιότητος 
' Υπουργείου Δικαιοσύνης, τελοΰντος ύπό τήν έποπτείαν και 
τον έλεγχον τοΰ 'Υπουργοΰ Δικαιοσύνης καί τοϋ Άρισταρ- 
χου Οικονόμου, πολίτικου μηχανικού, τής άναθεωρήσεως 
συνισταμένης εις τήν : 

α) Καθ’ ολοκληρίαν άπάλειψιν τοϋ άρθρου 9 της συμβά- 
σεως, άναφερομένου εις τον τρόπον καθορισμού της άξίας 
τοϋ έργου καί τοϋ έπί ταύτης ΰπολογισμοΰ της νομίμου 
άμοιβής τοϋ μελετητοΰ καί θέσιν άντ’ αύτοϋ ώς συμβατικοϋ 
όρου ρυθμίζοντος ταΰτα συμφώνως προς τάς διατάξεις των 
παραγράφων 2 καί 3 τοϋ άρθρου 17 τοϋ Νόμου 4281/1962 
ώς ή πρώτη περίοδος της παραγράφου 2 αύτοϋ άντικατε- 
στάθη διά τοϋ άρθρου 4 τοϋ Α.Ν. 555/1968 καί 

β) την καθ’ ολοκληρίαν άπάλειψιν τοϋ άρθρου 10 της 
ώς άνω συμβάσεως, άφορώντος εις ενδιαμέσους τμηματι- 
κάς προσωρινάς πληρωμάς τοϋ μελετητοΰ, ώς άρρήκτως 
συνδεομένου μέ τό άοθρον 9 της συμβάσεως ταύτης. 

5. Τό ύπ’ άριθ. 119040/29.12.1975 έγγραφον τοϋ ' Υ¬ 
πουργού Δικαιοσύνης δι’ ου έ ιλήθη ό αντισυμβαλλόμενος 
μελετητής Άριστ. Οικονόμου πρός συζήτησιν έπί των άνα- 
θεωρητέων όρων της συμβάσεως. 

6. Τήν άπό 30.1.76 άναφοράν τοϋ μελετητοΰ ’Αριστ. 
Οικονόμου, ληφθεΐσαν τήν 31.1.76, δι’ ής έδήλωσεν ότι 
άποδέχεται κατ’ αρχήν τήν άναθεώρησιν των μνησθέντων 
άρθρων της συμβάσεως, προσφερόμενος εις διαπραγματεύ¬ 
σεις πρός τοΰτο. 

7. Τα πρακτικά των διεξαχθεισών κατά τήν 17.2.1976 
καί 13.3.1976 συσκέψεων μεταξύ, της δυνάμει της ύπ’ άριθ. 
ΕΠ.61/19.1.1976 άποφάσεως τοϋ 'Τπουργοϋ Δικαιοσύνης, 
συγκροτηθείσης Επιτροπής έξ έκπροσώπων τοϋ Ταμείου 
Χρηματοδοτήσεως Δικαστικών Κτιρίων καί τοϋ μελετητοΰ 
Άριστ. Οικονόμου, παραστάντος μετά τοϋ πληρεξουσίου 
του δικηγόρου Ήλ. Παρασκευά. 

8. Τήν ύπ’ άριθ. 380 ΕΠ./6.4.1976 εΐσήγησιν τοϋ έπί 
της Δικαιοσύνης 'Τπουργοϋ, δι’ ής κατ’ έφαρμογήν των 
διατάξεων των παραγράφων 7, 8 καί 9 τοϋ άρθρου 1 τοϋ 
Νόμου 207/1975, προτείνεται κατά τά έν αυτή είδικώτερον 
εκτιθέμενα, ή άναθεώρησις των άρθρων 9 καί 10 της ώς 
είρηται συμβάσεως. 

9. Προφορικήν εΐσήγησιν τοϋ 'Τπουργοϋ Δικαιοσύνης 
δστις προσέθεσεν οι ι πρός μείζβνα διασφάλισιν των συμ¬ 
φερόντων τοϋ Ταμείου Χρηματοδοτησεως Δικαστικών Κτι¬ 
ρίων ή, έν τή ώς άνω είσηγήσει αύτοϋ, εις τό άναθεωρού- 
μενον άρθρον 10 της συμβάσεως άπαιτουμένη γνώμη τοϋ 
Συμβουλίου Δημοσίων "Εργων τοϋ 'Τπουργείου Δημοσίων 
"Εργων διά τήν έκδοσιν τής άποφάσεως τοϋ 'Τπουργοϋ Δι¬ 
καιοσύνης δέον όπως είναι ού μόνον ήτιολογημένη αλλά καί 
σύμφωνος, προέτεινε δέ τέλος όπως τό έν τώ αύτώ άρθρω 
ποσοστόν προσωρινής άμοιβής τοϋ μελετητοΰ άνέλθη μέχρι 
πεντήκοντα έπί τοΐς έκατόν (50%) έν οψει τής διατάξεως 
τής παρ. 4 τοϋ άρθρου 104 τοϋ Π. Δ/τος 696/8.10.1974 
παρεχούσης τήν δυνατότητα καταβολής εις τούς έν γένει 
μελετητάς προσωρινής άμοιβής μέχρι ποσοστού έβδομήκοντα 
έπί τοΐς έκατόν (70%). 

Καί λαβοΰσα ιδία ύπ’ οψιν : 

α) Τάς διατάξεις τών παραγράφων 2, 3, 5, 7, 8 καί 9 
τοϋ άρθρου 1, τοϋ άρθρου 2 καί τοϋ άρθρου 5 τοϋ Νόμου 
207/1975. 

β) Τάς διατάξεις τοϋ άρθρου 17 τοϋ Νόμου 4281/1962 
ώς τροποποιηθέν ισχύει νΰν. 

γ) Τάς διατάξεις τοϋ άρθρου 23 τοϋ Νομοθετικού Δια¬ 
τάγματος 1017/1971. 

δ) Τάς, είς τά άπό 17.2.1976 καί 13.3.76 πρακτικά τών 
διεξαχθεισών συσκέψεων μεταξύ τών έκπροσώπων τοϋ Τα¬ 
μείου Χρηματοδοτησεως Δικαστικών Κτιρίων, όρισθέντων 
διά τής ύπ’ άριθ. ΕΠ.61/19.1.1976 άποφάσεως τοϋ 'Τπουρ¬ 
γοϋ Δικαιοσύνης καί τοϋ άντισυμβαλλομένου μελετητοΰ 
Άριστ. Οικονόμου, έκτεθείσας εκατέρωθεν έν γένει άπό- 
ψεις. 

ε) Τήν ύπ’ άριθ. ΕΙ1.380/6.4.76 εΐσήγησιν τοϋ έπί τής 
Δικαιοσύνης 'Τπουργοϋ, ήν καί προφορικώς ένώπιον τής 
Επιτροπής άνέπτυξεν, άποφασίζει όμοφώνως : 

"Οπως άναθεωρηθώσι τά άρθρα 9 καί 10 τής συναφθεί- 
σης, κατά τήν δικτατορικήν περίοδον, ήτοι τήν 22.4.1972, 
συμβάσεως έκπονήσεως τής στατικής μελέτης τοϋ Δικα¬ 
στικού Μεγάρου Αθηνών, μεταξύ τοϋ Ταμείου Χρηματο- 


δοτήσεως Δικαστικών Κτιρίων, νομικού προσώπου Δημο¬ 
σίου Δικαίου άρμοδιότητος 'Τπουργείου Δικαιοσύνης, τε- 
λοΰντος ύπό τήν έποπτείαν καί τον έλεγχον τοϋ 'Τπουργοϋ 
Δικαιοσύνης, καί τοϋ Άριστάρχου Οικονόμου, πολιτικού 
μηχανικού, καί άντ’ αύτών ώς άρθρα 9 καί 10 τής ώς εϊρη- 
ται συμβάσεως τεθώσι συμβατικοί όροι έχοντες ώς ακο¬ 
λούθως : 

Άρθρον 9. 

Αμοιβή μελέτης. 

I. 'Η άμοιβή τοϋ μελετητοΰ διά τήν έκπόνησιν πλήρους 
στατικής καί άντισεισμικής μελέτης μετά τών οικονομικών 
τευχών ύπολογίζεται συμφώνως πρός τάς διατάξεις τών 
παρ. 2, 3 καί 4 τοϋ άρθρου 17 τοϋ Νόμου 4281/1962 «περί 
συστάσεως όργανισμοΰ Άνεγέρσεως Δικαστικού Μεγάρου 
Αθηνών καί συμπληρώσεως τών περί Ειδικών Ταμείων 
Άνεγέρσεως Δικαστικών Μεγάρων Διατάξεων» ώς ή πρώτη 
περίοδος τής άνω παρ. 2 άντικατεστάθη διά τοϋ άρθρου 4 
τοϋ Α.Ν. 555/1968, έχούσας ουτω: 

«2. Είς πάσαν περίπτωσιν ή πρός τούς μελετητάς κατα¬ 
βλητέα νόμιμος άμοιβή ύπολογίζεται βάσει άξίας έργου, 
άντιστοιχούσης είς τον πραγματικόν κυβισμόν τοϋ οικείου 
τμήματος τοϋ έργου έπί τό κατά τον χρόνον συμβατικής 
παραδόσεως τής μελέτης όριζόμενον κατά κυβικόν μέτρον 
ποσόν δι’ άποφάσεως τοϋ 'Τπουργοϋ Δικαιοσύνης, έκδιδο- 
μένης μετά σύμφωνον γνώμην τοϋ Συμβουλίου Δημοσίων 
"Εργων. Αί οδτως ύπολογιζόμεναι άμοιβαί τών κατ’ ιδίων 
μελετών, καταβαλλόμεναι είς τούς δικαιούχους κατά τάς 
διατάξεις τοϋ παρόντος, θεωρούνται ώς έξοφλοΰσαι πλή¬ 
ρως τάς σχετικάς έργασίας, άνεξαρτήτως, τής πραγματικής 
δαπάνης τών έργων. 

3. Δι’ άποφάσεων τοϋ 'Τπουργοϋ Δικαιοσύνης μετά γνώ¬ 
μην τοϋ Συμβουλίου Δημοσίων "Εργων τοϋ 'Τπουργείου 
Δημοσίων "Εργων καί τής Διοικήσεως τοϋ Όργανισμοΰ, 
θέλει προκαθορίζεται ή είς τάς άνατιθεμένας κατ’ ίδιαν 
άρχιτεκτονικάς καί λοιπάς πάσης φύσεως είδικάς μελέτας 
τοϋ έργου άντιστοιχοϋσα άναλογία έπί τής κατά τήν προη- 
γουμένην παράγραφον προσδιορισθείσης άξίας τοϋ έργου. 

4. Τό Δικαστικόν Μέγαρον Αθηνών, άνεξαρτήτως τής 
ένδεχομένης συγκροτήσεως αύτοϋ έκ διαφόρων κτιρίων ή 
πτερύγων, άποτελεΐ ένιαΐον κτιριακόν έργον, αί δέ άμοιβαί 
τών μελετών θά ύπολογισθώσιν έπί προϋπολογισμού ενιαίου 
κτιριακοΰ έργου». 

II. 'Η άληθής έννοια τής ώς είρηται παρ. 2 τοϋ άρθρου 
17 τοϋ Ν. 4281/1962, ώς ή προύτη περίοδος ταύτης άντι- 
κατεστάθη διά τοϋ άρθρου 4 τοϋ Α.Ν. 555/1968, είναι ή 
άκόλουθος : Διά τήν έξεύρεσιν τής καταβλητέας είς τόν 
στατικόν μελετητήν νομίμου άμοιβής, α) έξευρίσκεται ό 
πραγματικός κυβισμός τοϋ οικείου τμήματος τοϋ έργου είς 
0 άφορα ή ύπό έκκαθάρισιν άμοιβή έκάστης μελέτης ή φά- 
σεως αύτής (λ.χ. προσχεδίων κ.λπ.) τήν προώθησιν τών 
οποίων έπιδιώκει ή ύπηρεσία, β) έν συνεχεία δι’ άποφά¬ 
σεως τοϋ 'Τπουργοϋ Δικαιοσύνης, έκδιδομϊνης μετά σύμ¬ 
φωνον γνώμην τοϋ Συμβουλίου Δημοσίων "Εργων τοϋ 'Τ¬ 
πουργείου Δημοσίων "Εργων, καθορίζεται όριστικώς τό 
κατά κυβικόν μέτρον ποσόν κατά τόν χρόνον τής συμβατι¬ 
κής παραδόσεως τής μελέτης ή φάσεως αύτής, γ) τό γινό¬ 
μενον τοϋ έξευρισκομένου όγκου τοϋ οικείου τμήματος τοϋ 
έργου (δηλαδή κυβικά μέτρα) έπί τήν κατά τά άνωτέρω 
καθοριζομένην τιμήν μονάδος άνά κυβικόν μέτρον κατά τόν 
χρόνον συμβατικής παραδόσεως τής μελέτης ή φάσεως αυ¬ 
τής, άποτελεΐ τήν άξίαν τοϋ έργου. Έπ’ αύτής δέ τής άξίας 
τοϋ έργου καί έπί τή βάσει τής κατά τήν παρ. 3 τοϋ αύτοϋ 
άρθρου καί νόμου άντιστοιχούσης αύτώ άναλογίας ύπολογί- 
ζεται ή καταβλητέα, είς πάσαν περίπτωσιν νόμιμος άμοιβή 
τοϋ μελετητοΰ, δ) ή ούτως ύπολογιζομένη άμοιβή κατα- 
βαλλομένη είς τόν μελετητήν, συνεπάγεται πλήρη καί οριστι¬ 
κήν έξόφλησιν τών σχετικών έργασιών αύτοϋ δι’ έκάστην 
μελέτην ή φάσιν αύτής, άνεξαρτήτως τής πραγματικής δα¬ 
πάνης τών έργων. 

III. Δεδομένου δτι, κατά την παρ. 4 τοϋ άρθρου 17 τοϋ 
Ν. 4281/1962 το Δικαστικήν Μέγαρον Αθηνών αποτελεί 
ένιαΐον κτιριακδν έργον, ό ύπδ της έκάστοτε ίσχυούσης νο¬ 
μοθεσίας περί άμοιβής των μηχανικών διά την σύνταξιν 
μελετών κ.λπ. καθοριζόμενος ποσοστιαίος υπολογισμός 
διά την έν προκειμένω κατηγορίαν έργων ισχύει έφ’ άπαξ 
καί μόνον, της υπολοίπου άμοιβής τοϋ στατικού μελετητοϋ 
δι’ ολόκληρον τό Δικαστικόν Μέγαρον Αθηνών ύπολογι- 
ζομένης επί τη βάσει τοϋ ελάχιστου ποσοστοϋ άμοιβής τής 
οικείας στήλης. 

IV. Ή κατά τά άνωτέρω προκύπτουσα άμοιβή τοϋ στα- 
τικοΰ μελετητοϋ ΰπόκειται εις τάς έκπτώσεις υπέρ τοϋ Δη¬ 
μοσίου ή Ν.Π.Δ.Δ., αίτινες θά ισχύουν κατά τον χρόνον 
τής συμβατικής παραδόσεως τής μελέτης ή τοϋ οικείου τμή¬ 
ματος αυτής. 

V. Θεωρείται έξ ύπαρχής έγκυρος καί ισχυρά ή βάσει 
τοϋ άναθεωρημένου (παλαιού) άρθρου 9 τής μετά τοϋ στα¬ 
τικού μελετητοϋ συναφθείσης ύπ’ άριθ. 1734 τής 22 Απρι¬ 
λίου 1972 συμβάσεως ύπογραφεΐσα ύπ’ αύτοΰ άπό 19.4.72 
υπεύθυνος δήλωσις, δι’ ής ούτος δηλοϊ δτι άφ’ ής ίσχύση ό 
νέος κώδιξ άμοιβών θέλει εκπονήσει τό τυχόν ύπολειπόμενον 
τμήμα τής στατικής μελέτης τοϋ Δικαστικού Μεγάρου Α¬ 
θηνών επί τη βάσει τών νέων προδιαγραφών. 

Άρθρον 10. 

"Αμα τη υποβολή ΰπό τοϋ μελετητοϋ εις τήν άρμοδίαν 
τεχνικήν υπηρεσίαν ώρισμένου σταδίου ή φάσεως τής μελέ¬ 
της καί πρό τής νομίμου έγκρίσεως αύτοΰ, δύναται νά κατα- 
βληθή είς τόν μελετητήν δι’ άποφάσεως τοϋ Υπουργού Δι¬ 
καιοσύνης, έκδιδομένης άφ’ ένός μέν μετά σύμφωνον ήτιο- 
λογημένην έγγραφον γνώμην τοϋ Συμβουλίου Δημοσίων 
Έργων τοϋ 'Τπουργείου Δημοσίων "Εργων, άφ’ έτέρου δέ 
μετ’ εγκριτικήν άπόφασιν τοϋ Διοικητικού Συμβουλίου τοϋ 
Ταμείου Χρηματοδοτήσεως Δικαστικών Κτιρίων(ΤΑΧΔΙΚ). 
προσωρινή άμοιβή μέχρι ποσοστού πεντήκοντα έπί τοϊς 
εκατόν (50%) τής άντιστοίχου νομίμου άμοιβής τοϋ στα¬ 
δίου τούτου. Τό καταβλητέον προσωρινώς ποσοστόν τοΰτο 
τό μέν θά εΰρίσκεται έντός τής κατά τήν παρ. 3 τοϋ άρθρου 
17 τοϋ Ν. 4281/1962 καθορισθείσης ή καθορισθησομένης 
διά τήν στατικήν μελέτην άναλβγίας, τό δέ θά άφαιρεΐται 
εκ τής καταβλητέας οριστικής άμοιβής τοϋ μελετητοϋ έπί 
τής άξίας τοϋ Ιργου, τής άντιστοιχούσης εις τό ΰποβληθέν 
στάδιον ή φάσιν τής μελέτης καί έξευρισκομένης κατά τά 
έν άρθρω 9 τής συμβάσεως οριζόμενα. 

Ό Πρόεδρος Τά Μέλη 

’Αικριδές άντίγραφον 
'Ο Προϊοτάμενος τής Γραμματείας 
Γ. ΒΛΑΧΟΣ 

Ιίερί άναθεωρήσεως τής συμβάσεως άναθέσεως έκπονή- 
σεως τής ήλεκτρομηχανολογικής μελέτης τοϋ Δικαστι¬ 
κού Μεγάρου Αθηνών. 

(Απόσπασμα περιληπτικών πρακτικών τής 27ης Συνεδριά- 
σεως τής 13ης Απριλίου 1976). 

ΟΙΚΟΝΟΜΙΚΗ ΕΠΙΤΡΟΠΗ 
'Η Οικονομική Επιτροπή λαβοΰσα ύπ’ δψιν : 

1. Τάς διατάξεις τοϋ άρθρου 44 τοΰΝ.Δ. 175/1973 «περί 
Υπουργικού Συμβουλίου καί Υπουργείων», ώς τοΰτο 
έτροποποιήθη καί συνεπληρώθη μεταγενεστέρους. 

2. Τήν ύπ’ άριθ. 127/18.7.1975 Π.Τ.Σ. «περί συστά- 
σεους Οικονομικής Επιτροπής έξ 'Τπουργών». 

3. Τάς διατάξεις τοϋ Νόμου 207/1975 «περί άναθεωρή¬ 
σεως ή άνακλήσεως έγκριτικών πράξεων καί άναθεωρήσεως 
ή λύσεως συμβάσεων τής δικτατορικής περιόδου, πέραν τών 
ύπό τοϋ Νόμου 141/75 προβλεπομένων». 


4. Τήν ύπ’ άριθ. 86 άπόφασιν τής Οικονομικής Επι¬ 
τροπής, ληφθεϊσαν κατά τήν 13ην Συνεδρίασιν τής 22ας 
Δεκεμβρίου 1975 δι’ ής κατόπιν τής ύπ’ άριθ. ΕΠ. 1030/ 
8.12.1975 είσηγήσεως τοϋ έπί τής Δικαιοσύνης 'Τπουργοΰ, 
ένεκρίθη δπως τηρηθή ή, ύπό τών διατάξεων τοϋ Νόμου 
207/1975 προβλεπομένη διαδικασία, διά τήν άναθεώρησιν 
τών άρθρων 9 καί 10 τής συναφθείσης κατά τήν δικτατορι- 
κήν περίοδον, ήτοι τήν 22.4.1972, συμβάσεως έκπονήσεως 
τής ήλεκτρομηχανολογικής μελέτης τοϋ Δικαστικού Μεγά¬ 
ρου Αθηνών, μεταξύ τοϋ Ταμείου Χρηματοδοτήσεως Δι¬ 
καστικών Κτιρίων, Νομικού Προσώπου Δημοσίου Δικαίου, 
άρμοδιότητος Υπουργείου Δικαιοσύνης, τελούντος ύπό τήν 
έποπτείαν καί τόν έλεγχον τοϋ Υπουργού Δικαιοσύνης καί 
τών Φρ. Κρίσπη, Γρηγ. Καφετζοπούλου καί Νικ. Κουλεϊ- 
μάνη (Κοινοπραξία Γραφείων), τής άναθεωρήσεως συνι- 
σταμένης είς τήν : α) καθ’ ολοκληρίαν άπάλειψιν τοϋ άρ¬ 
θρου 9 τής συμβάσεως, άναφερομένου εις τόν τρόπον κα¬ 
θορισμού τής άξίας τοϋ έργου καί τοϋ έπί ταύτης ύπολογι- 
σμοΰ τής νομίμου άμοιβής τών μελετητών καί θέσιν άντ’ 
αύτοΰ ώς συμβατικού δρου ρυθμίζοντος ταΰτα συμφώνως 
πρός τάς διατάξεις τών παραγράφων 2 καί 3 τοϋ άρθρου 17 
τοϋ Νόμου 4281/1962 ώς ή πρώτη περίοδος τής παραγράφου 
2 αύτοΰ άντικατεστάθη διά τοϋ άρθρου 4 τού Α.Ν. 555/1968 
καί β) τήν καθ’ ολοκληρίαν άπάλειψιν τοϋ άρθρου 10 τής 
ώς άνω συμβάσεως, άφορώντος είς ένδιαμέσους τμηματι- 
κάς προσωρινάς πληρωμάς τών μελετητών, ώς άρρήκτως 
συνδεομένου μέ τό άρθρον 9 τής συμβάσεως. 

5. Τό ύπ’ άριθ. 119041/29.12.1975 έγγραφον τοϋ ' Υ¬ 
πουργού Δικαιοσύνης, δι’ ού έκλήθησαν οί άντισυμβαλλό- 
μενοι μελητηταί Φρ. Κρίσπης, Γρ. Καφετζόπουλος καί Νικ. 
Κουλεϊμάνης πρός συζήτησιν έπί τών άναθεωρητέων δρων 
τής συμβάσεως. 

6. Τήν άπό 30.1.76 έπιδοθεΐσαν, διά δικαστικού έπι- 
μελητού είς τό 'Τπουργεϊον Δικαιοσύνης τήν 31.1.1976 
έξώδικον άπάντησιν τών άνωτέρω μελετητών δι’ ής έδή- 
λωσαν δτι δέν άποδέχονται τήν άναθεώρησιν τών μνησθέν- 
των δρων τής συμβάσεως. 

7. Τήν ύπ’ άριθ. 379 ΕΠ./6.4.1976 είσήγησιν τοϋ έπί 
τής Δικαιοσύνης 'Τπουργοΰ, δι’ ής, κατ’ έφαρμογήν τών 
διατάξεων τών παραγράφων 7, 8 καί 9 τοϋ άρθρου 1 τοϋ 
Νόμου 207/1975, προτείνεται κατά τά έν αύτή είδικώτερον 
έκτιθέμενα ή άναθεώρησις τών άρθρων 9 καί 10 τής ώς εϊρη- 
ται συμβάσεως. 

8. Προφορικήν είσήγησιν τοϋ 'Τπουργοΰ Δικαιοσύνης 
δστις προσέθεσεν δτι πρός μείζονα διασφάλισιν τών συμ¬ 
φερόντων τοϋ Ταμείου Χρηματοδοτήσεως Δικαστικών Κτι¬ 
ρίων, ή, έν τή ώς άνω είσηγήσει αύτοΰ, είς τό άναθεωρού- 
μενον άρθρον 10 τής συμβάσεως άπαιτουμένη γνώμη τοϋ 
Συμβουλίου Δημοσίων "Εργων τοϋ 'Τπουργείου Δημοσίων 
"Εργων διά τήν έκδοσιν τής άποφάσεως τοϋ 'Τπουργοΰ Δι¬ 
καιοσύνης, δέον δπως είναι ού μόνον ήτιολογημένη άλλά 
καί σύμφωνος, προέτεινε δέ τέλος δπως τό έν τώ αύτώ άρ¬ 
θρω ποσοστόν προσωρινής άμοιβής τών μελετητών άνέλθη 
μέχρι πεντήκοντα έπί τοϊς εκατόν (50 %) έν δψει τής δια- 
τάξεως τής παρ. 4 τοϋ άρθρου 104 τοϋ Π. Δ/τος 696/ 
8.10.1974 παρεχούσης τήν δυνατότητα καταβολής είς τούς 
έν γένει μελετητάς προσωρινής άμοιβής μέχρι ποσοστοϋ 
έβδομήκοντα έπί τοϊς έκατόν (70 %). 

Καί λαβοΰσα ιδία ύπ’ δψιν : 

α) Τάς διατάξεις τών παραγράφων 2, 3, 5, 7, 8 καί 9 
τοϋ άρθρου 1, τοϋ άρθρου 2 καί τοϋ άρθρου 5 τοϋ Νόμου 
207/1975. 

β) Τάς διατάξεις τοϋ άρθρου 17 τοϋ Νόμου 4281/1962 
ώς τροποποιηθέν ισχύει νΰν. 

γ) Τάς διατάξεις τοϋ άρθρου 23 τοϋ Ν.Δ. 1017/71 καί 

δ) Τήν ύπ’ άριθ. ΕΠ. 379/6.4.1976 είσήγησιν τοϋ έπί 
της Δικαιοσύνης 'Τπουργοΰ, ήν καί προφορικώς ένώπιον 
της Επιτροπής άνέπτυξεν, άποφασίζει όμοφώνως : 

"Οπως άναθεωρηθώσι τά άρθρα 9 καί 10 της συναφθεί- 
σης, κατά την δικτατορικήν περίοδον, ήτοι τήν 22.4.1972, 
συμβάσεως έκπονησεως τής ήλεκτρομηχανολογικής μελέ¬ 
της του Δικαστικού Μεγάρου Αθηνών, μεταξύ τοϋ Ταμ.είου 
Χρηματοδοτήσεις Δικαστικών Κτιρίων, νομικού Προσώ¬ 
που Δημοσίου Δικαίου, άρμοδιότητος Υπουργείου Δικαιο¬ 
σύνης, τελοϋντος ύπό τήν έποπτείαν καί τον έλεγχον τοϋ 
Υπουργού Δικαιοσύνης καί τών Φρ. Κρίσπη, Γρηγ. Κα- 
φετζοπούλου καί Νικ. Κουλεϊμάνη (Κοινοπραξία Γραφείων) 
καί άντ’ αυτών ώς άρθρα 9 καί 10 της ώς εΐρηται συμβάσεως 
τεθώσι συμβατικοί οροί έχοντες ώς ακολούθους : 

’Άρθρον 9. 

Αμοιβή μελέτης. 

I. 'Η αμοιβή τών μελετητών διά τήν έκπόνησιν τής κατά 
το άρθρον 1 τής παρούσης συμβάσειος ήλεκτρομηχανολογί- 
κής μελέτης μετά τών τευχών δημοπρχτήσεως υπολογίζε¬ 
ται συμφώνως πρός τάς διατάξεις τών παρ. 2, 3 καί 4 τοϋ 
άρθρου 17 τοϋ Νόμ.ου 4281/1662 «περί συστάσεως όργα- 
νισμοΰ Άνεγέρσεως Δικαστικού Μεγάρου ’Αθηνώ, καί 
συμπληρώσεως τών περί Ειδικών Ταμείων Άνεγέρσεως 
Δικαστικών Μεγάρων διατάξεων» ώς ή πρώτη περίοδος 
τής άνω παρ. 2 άντικατεστάθη διά τοϋ άρθρου 4 τοϋ Α.Ν. 
555/1968, έχούσχς οΰτω : 

«2. Εις πάσαν περίπτωσιν ή προς τούς' μελετητάς κατα¬ 
βλητέα νόμιμος αμοιβή υπολογίζεται βάσει άξίας έργου, 
άντιστοιχούσης εις τον πραγματικόν κυβισμόν τοϋ οικείου 
τμήματος τοϋ έργου έπί το κατά τον χρόνον συμβατικής 
παραδόσεως τής μελέτης. οριζόμενου κατά κυβικόν μέτρον 
ποσον δι’ άποφάσεως τοϋ 'Τπουργοΰ Δικαιοσύνης, έκδιδο- 
μένης μετά σύμφωνον γνώμην τοϋ Συμβουλίου Δημοσίων 
Έργων. Αί ούτως υπολογιζόμενα 1 , άμοιβαί τών κατ’ ιδίαν 
μελετών, καταβαλλόμεναι εις τούς δικαιούχους κατά τάς 
διατάξεις τοϋ παρόντος, θεωρούνται ώς έξορλοϋσαι πλήρως 
τάς σχετικάς εργασίας,Ανεξαρτήτως τής πραγματικής δα¬ 
πάνης τών έργων. 

3. Δι’ άποφάσεων τοϋ 'Τπουργοΰ Δικαιοσύνης, μετά 
γνώμην τοϋ Συμβουλίου Δημοσίων Έργων τοϋ 'Τπουργείου 
Δημοσίων "Εργων καί τής Διοικήσεως τοϋ Όργανισμοϋ, 
θέλει προκαθορίζεται ή εις τάς άνατιθεμένας κατ’ ιδίαν άρχι- 
τεκτονικάς καί λοιπάς πάσης φύσεως είδικάς μελέτας τοϋ 
έργου άντιστοιχοϋσα αναλογία έπί τής κατά τήν προηγιυ- 
μένην παράγραφον προσδιορισθείσης άξίας τοϋ έργου. 

4. Το Δικαστικόν Μέγαρον Αθηνών, άνεξαρτήτως τής 
ένδεχομένης συγκροτήσεως αυτού έκ διαφόρων κτιρίων ή 
πτερύγων, αποτελεί ένιαΐον κτιριακον έργον, αί δε άμοιβαί 
τών, μελετών θά ύπολογισθώσιν έπί προϋπολογισμού ένιαίου 
κτιριακρΰ έργου». 

II. 'Η άληθής έννοια τής ώς εΐρηται παρ. 2 τοϋ άρθρου 
17 τοϋ Ν. 4281/1962, ώς ή πρώτη περίοδος ταύτης άντι- 
κατεστάθη διά τοϋ άρθρου 4 τοϋ Α.Ν. 555/1968, είναι ή 
άκόλοθος : Διά τήν έξεύρεσιν τής καταβλητέας εις τούς 
μελετητάς νομίμου άμοιβής : α) έξευρίσκεται ό πραγμα¬ 
τικός κυβισμός τοϋ οικείου τμήματος τοϋ έργου εις ο άφορα 
ή ύπό έκκαθάρισιν αμοιβή έκάστης μελέτης ή φάσεως αυ¬ 
τής (λ.χ. προσχεδίων κ.λπ.) τήν προώθησιν τών οποίων 
έπιδιώκει ή υπηρεσία, β) έν συνεχεία δι’ άποφάσεως τοϋ 
'Τπουργοΰ Δικαιοσύνης, έκδιδομένης μετά σύμφωνον γνώ¬ 
μην τοϋ Συμβουλίου Δημοσίων "Εργων τοϋ 'Τπουργείου 
Δημοσίων "Εργων, καθορίζεται όριστικώς τό κατά κυβικόν 
μέτρον ποσόν κατά τον χρόνον τής συμβατικής παραδόσεως 
τής μελέτης ή φάσεως αύτής, γ) τό γινόμενον τοϋ έξευρι- 
σκομένου όγκου τοϋ οικείου τμήματος τοϋ έργου (δηλαδή 
κυβικά μέτρα) έπί τήν κατά τ’ άνωτέριο καθοριζομένην τι¬ 
μήν μονάδος άνά κυβικόν μέτρον κατά τον χρόνον τής συμ¬ 
βατικής παραδόσεως τής μελέτης ή φάσεως αύτής άποτε- 
λεΐ τήν αξίαν τοϋ έργου. Έπ’ αύτής δέ τής άξίας τοϋ έργου 
καί έπί τή βάοει τής κατά τήν παρ. 3 τοϋ αύτοΰ άρθρου καί 
νόμου άντιστοιχούσης αύτώ άναλογίας ύπολογίζεται ή κατα¬ 
βλητέα, εις πάσαν περίπτωσιν νόμιμος άμοιβή τών μελετη¬ 
τών, δ) ή ούτως ΰπολογιζομένη άμοιβή, καταβαλλομένη 
εις τούς μελετητάς, συνεπάγεται πλήρη καί όριστικήν έξό- 


φλησιν τών σχετικών έργασιών αύτών δι’ έκάστην μελέτην 
ή φάσιν αύτής, άνεξαρτήτως τής πραγματικής δαπάνης τών 
έργων. 

III. Δεδομένου ότι, κατά τήν παρ. 4 τοϋ άρθρου 17 τοϋ 
Ν. 4281/1932, το Δικαστικόν Μέγαρον Αθηνών αποτελεί 
ένιαΐον κτιριακον έργον, ό ύπό τής έκάστοτε ίσ/υούσης νο¬ 
μοθεσίας περί άμοιβής τών Μηχανικών διά τήν σύνταξιν 
μελετών κ.λπ. καθοριζόμενος ποσοστιαίος υπολογισμός 
διά τήν έν προκειμένη κατηγορίαν έργων ισχύει έφ’ άπαξ καί 
μόνον, τής υπολοίπου άμοιβής τών μελετητών δι’ ολόκληρον 
τό Δικαστικόν Μέγαρον Αθηνών ύπολογιζομένης έπί τή 
βάσει τοϋ έλαχίστου ποσοστού άμοιβής τής οικείας στήλης. 

IV. 'Η κατά τά ανωτέρω προκύπτουσα άμοιβή τών με¬ 
λετητών ύπόκειται εις τάς έκπτώσεις ύπέρ τοϋ Δημοσίου 
ή Ν.Γ1.Δ.Δ., αΐτινες θά ισχύουν κατά τον χρόνον τής συμ¬ 
βατικής παραδόσεως τής μελέτης ή τοϋ οικείου τμήματος 
αύτής. 

V. Θεωρείται έξ ύπαρχής έγκυρος καί Ισχυρά ή βάσει 
τοϋ άναθεωρημένου (παλαιού) άρθρου 9 τής μετά τών με¬ 
λετητών συναφΟείσης ύπ’ άριθ. 1735 τής 22 Απριλίου 1972 
συμβάσεως ύπογραφεΐσα ύπ’ αύτών άπό 22.4.1972 υπεύ¬ 
θυνος δήλωσις, δι’ ής ουτοι δηλοΰν ότι άφ’ ής ΐσχύση ό νέος 
Κώδιξ άμοιβών θέλουσιν έκπονήσει τό ύπολειπόμενον τμήμα 
τής μελέτης τοϋ Δικαστικού Μεγάρου Αθηνών έπί τή βά¬ 
σει τών νέων προδιαγραφών. 

VI. Πάσα καταβολή χρημάτων εις τούς μελετητάς καί 
τούς κατά τήν δήλωσιν συνεργάτας αύτών θά κατανέμεται 
κατά τά έξης ποσοστά : 

1. Φραγκίσκος Κρίσπης δέκα έννέα έπί τοΐς εκατό; 

(19 % ). 

2. Γρηγόριος Καφετζόπουλος τεσσαράκοντα έπί τοΐς 
εκατόν (40 %). 

3. Νικόλαος Κουλεϊμάνης, δέκα όκτώ έπί τοΐς εκατόν 

<ιβ%). .. ^ , 

4. Δημήτριος Άλεξόπουλος, δέκα έννέα έπί τοΐς εκατόν 
(19%) · , , 

5; Νικόλαος Άθανασιάδης, δύο έπί τοΐς εκατόν (2 %). 

6. Ιωάννης Διάμεσης, δύο έπί τοΐς εκατόν (2 %). 

VII. Οί άνωτέρω ειδικοί συνεργάται ώς καί τά ποσοστά 
άμοιβής τούτων δύνανται να άναθεωρηθοϋν διά κοινής δη- 
λώσεως τών μελετητών Φρ. Κρίσπη, Γρηγ. Καφετζοπού- 
λου καί Νικ. Κουλεϊμάνη. 

Άρθρον 10. 

Άμα τή υποβολή ύπό τών μελετητών εις τήν άρμοδίαν 
τεχνικήν ύπηρεσίαν ώρισμένου σταδίου ή φάσεως τής με¬ 
λέτης καί προ τής νομίμου έγκρίσεως αύτοΰ, δύναται νά 
καταβληθή εις τούς μελετητάς δι’ άποφάσεως τοϋ 'Τπουρ- 
γοϋ Δικαιοσύνης, έκδιδομένης άφ’ ενός μεν μετά σύμφωνον 
ήτιολογημένην έγγραφον γνώμην τοϋ Συμβουλίου Δημοσίων 
Έργων του 'Τπουργείου Δημοσίων "Εργων, άφ’ ετέρου δέ 
μετ’ έγκριτικήν άπόφασιν τοϋ Διοικητικού Συμβουλίου τοϋ 
Ταμείου Χοηματοδοτήσεως Δικαστικών Κτιρίων (ΤΑΧΔΙΚ) 
προσωρινή άμοιβή μέχρι ποσοστού πεντήκοντα έπί τοΐς 
εκατόν (50 %) τής άντιστοίχου νομίμου άμοιβής τοϋ στα¬ 
δίου τούτου. Τό καταβλητέου προσωρινώς ποσοστόν τοΰτο 
τό μέν θά εύρίσκεται έντός τής κατά τήν παρ. 3 τοϋ άρθρου 
17 τοϋ Ν. 4281/1962 καθορισθείσης ή καθορισθησομένηι 
διά τήν ήλεκτρο μηχανολογικήν μελέτην άναλογίας, τό δέ 
θά άφαιρεΐται έκ τής καταβλητέας οριστικής άμοιβής τώ; 
μελετητών έπί τής άξίας τοϋ έργου, τής άντιστοιχούσης εις 
τό ύποβληθέν στάδιον ή φάσιν τής μελέτης καί έξευρισκο- 
μένης κατά τά έν άρθρω 9 τής συμβάσεως οριζόμενα. 

Ό Πρόεδρος Τά Μέλη 

Ακριβές άντίγραφον 
Ό Προϊστάμενος τής Γραμματείας 
Γ. ΒΛΑΧΟΣ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 




